இன்று சில வீடுகளில் தந்தையோ தாயோ மிக கோபம் மிகுந்தவராக இருக்கக்கூடும். சில வீடுகளில் தந்தையை ஹிட்லராஹவே சில பிள்ளைகள் காண்பது உண்டு. பள்ளிகூட பாடங்களின் குறைந்த மதிப்பெண் பெற்றால் போதும். அவ்வளவு தான் பெல்டை கழற்றி தன் பிள்ளையை அடித்தே விடுவார். இதனால் தான் பிள்ளைகள் பெரும்பாலான விஷயங்களை தன் பெற்றோர்களிடம் பகிர்ந்துக்கொள்ள மறுக்கின்றனர். தன்னை பற்றி தன் சக நண்பர்களோ அல்லது பள்ளி ஆசிரியர்களோ தன் பெற்றோரிடம் தனது குறையை தெரிவித்து விட்டால் அவனுக்கு வரும் கோபமே எல்லை இல்லாதது. காரணம், பெற்றோர்கள் தன் பிள்ளைகளின் குறை நிறைகளை ஒன்றாக பார்ப்பது கிடையாது. தன் பிள்ளைகளை தனது உற்ற நண்பர்காளாக எண்ணி கருத்து பறிமாற்றம் செய்வது கிடையாது. இது போன்ற சூழல்களே மாணவர்களுக்கு ஒரு மன அழுத்தத்தை ஏற்படுத்தி அவர்களையும் மிஞ்சி அவர்களே எண்ணிடாத செய்கைகளை செய்ய தூண்டுகிறது.